ועדת הכלכלה, כנסת 20, פרוטוקול מספר 516, 2017-06-12 11:30

איתן כבל: שלום לכולם.

איתן כבל: אני שמח לפתוח את הישיבה השנייה היום של ועדת הכלכלה של הכנסת.

איתן כבל: גברתי מנהלת הוועדה, היועץ המשפטי, מנכ"לית משרד התחבורה, שלאט-לאט תהיה גם ידידת הוועדה, הרשמת, הדוברים, המוזמנים וחברי הכנסת.

איתן כבל: ביקשתי שהדיון הזה יהיה דיון סגור.

איתן כבל: הוא לא חסוי, כדי שנבהיר את העניין.

דוד ביטן: חשבתי שבגלל זה הבאת לנו את ראש השב"כ לשעבר.

איתן כבל: הדיון סגור, אבל הוא לא חסוי.

איתן כבל: אפשר כמובן לצפות בו באתר של הוועדה.

איתן כבל: גברתי מנכ"לית המשרד, שמחתי בתחילה שאמרו שהשר יגיע, ואני רוצה להבהיר פה כמה נקודות.

איתן כבל: אני שמח שההרכב הזה הוא פחות או יותר גם ההרכב של חברי הכנסת שהם החברים הפעילים בעניין הזה והיו כמעט בכל הישיבות לכל אורכן.

איתן כבל: יש לזה גם חשיבות מאוד גדולה מי השחקנים בתוך התהליך הזה.

איתן כבל: הנושא של המוניות בכלל – אני לא רוצה עכשיו לפתוח אותו.

איתן כבל: אבל בעניין מוניות השירות, לא היה צריך אוזן מיוחדת כדי להבין את עמדתה של הוועדה ואת החשיבות שהיא רואה להסדרה של הנושא של מוניות השירות.

איתן כבל: אני חושב שכל אחד מחברי הכנסת בקולו, מהמקום שבו הוא נמצא, מתפיסת העולם שלו, אמר את דברו בצורה ברורה, וזה אחד הנושאים שמזמן לא ראיתי כמוהו, שחוצה את הכנסת כולה.

איתן כבל: והכנסת רובה, אם לא כולה, מתכנסת סביב העניין הזה.

איתן כבל: פתאום אני קולט, ודיברתי גם עם מנכ"לית המשרד, שעוד שתי ישיבות והנפט יפרוץ מפה.

איתן כבל: חופרים, חופרים, מכדררים, ומעבר לאמירות שבאוויר והצעת החוק שברור שהיא לא יכולה לעבור – ומיד גם יושב-ראש הקואליציה חברי דוד יתייחס לעניין הזה – ברור שהצעת החוק איננה יכולה ללכת על-פי המתווה הקיים.

איתן כבל: יש שני אלמנטים שמנקודת המבט שלנו אם לא יהיו, אני לא מוכן.

איתן כבל: אני אאשר ליושב-ראש הקואליציה להעביר את זה לוועדה אחרת, שיעביר את זה שם.

איתן כבל: אני לא מוכן להעביר.

איתן כבל: אני לא אעשה שקר בנפשי בשתי שאלות יסוד שנוגעות לעניין הזה, וזה נאמר בצורה ברורה גם למשרד האוצר וגם כתבתי לשר.

איתן כבל: יש פה מכתב, שגם חברי הכנסת קיבלו אותו, לשר, למנכ"לית ולכולם, שמדבר על ארבע נקודות.

איתן כבל: אחת משתי הנקודות המרכזיות נוגעת לשילובו של ה"רב קו" במוניות השירות.

איתן כבל: ל"רב קו" אתם יכולים לקרוא משה או יעקב פרי.

איתן כבל: נכון שהעולם משתכלל, אבל זה בכלל לא משנה.

איתן כבל: אני מדבר על אותו אלמנט טכנולוגי שיודע להתממשק עם כל המערכת של התחבורה הציבורית.

איתן כבל: הנושא השני הוא הנושא של הסבסוד.

איתן כבל: אני לא רואה פה את מסר.

איתן כבל: הוא שוחח אתי אתמול בערב, והוא מכיר את דעתי ואת עמדתי.

איתן כבל: כל הרפורמה הזאת, עם כל הכבוד, ואתם אנשי מקצוע שיודעים לעמוד מולנו – אינני רואה מצב שהרפורמה הזאת מקבלת ממשות אם לא יהיה בה סבסוד.

איתן כבל: אנחנו פה תקועים עם סיפור ההמרה, כן תהיה המרה או לא תהיה המרה, עם כל המוניות שכבר יצאו מהשוק, שהן לא במשחק, כי לא השתלם להן יותר להיות חלק מהמשחק.

איתן כבל: מבלי להיכנס לכל התהליכים.

איתן כבל: דב, אתה מכיר את זה מצוין.

איתן כבל: אני לא אהיה מוכן להיות שותף למשהו שכולנו רואים שהוא לא נכון עניינית, הוא לא נכון מקצועית והוא גם לא ייתן את המענה.

איתן כבל: אז אפשר להתחפר.

איתן כבל: לכן באתי בדברים גם עם יושב-ראש הקואליציה, שדרך אגב ייאמר לזכותו, זאת הייתה עמדתו מתחילת הדרך.

איתן כבל: הוא ישב אתי ושוחחנו בארבע עיניים, וגם בוועדה.

איתן כבל: זה לא משהו שאנחנו ממציאים אותו.

איתן כבל: ביני לבינו גם סיכמנו שנאמר את הדברים בצורה מאוד ברורה, ומיד אתן לו לומר אותם.

איתן כבל: לכן אני אומר לכם כאן, בלי התחייבות על "רב קו" מסובסד, אני לא יודע.

איתן כבל: עד מתי החוק?

<איתי עצמון: תוקף הרישיונות פוקע ב-30 ביוני.

איתן כבל: אני מחכה להחלטה שלכם.

איתן כבל: דרך אגב, ההמלצה שלי הייתה מלכתחילה, לפני שלושה חודשים, לעשות פיצול.

איתן כבל: הרי אמרתי את זה, ידעתי שזה יקרה.

איתן כבל: אבל לפעמים את הניסיון אתה לא יכול לקנות בשום מקום.

איתן כבל: יש דברים שמיד כשאני רואה אותם אני כבר יודע לאן הם הולכים, מה יהיה אתם.

<לאה ורון: הנה, מר מסר מכבד אותנו בנוכחותו.

איתן כבל: לא הייתה מונית שירות, מסר?

איתן כבל: מה שאני מנסה לומר לכם בשורה התחתונה, כדי לסכם ולאפשר לחברים לבטא את עמדתו ואת דעתו, שבמה שתלוי בי אני לא אקדם את החוק הזה.

איתן כבל: מעת לעת אני משתמש בציטוט הזה של הכוזרי, שאלוקים אמר לו בחלום: כוונותיך רצויות, אך מעשיך אינם רצויים.

איתן כבל: אפשר לומר את זה גם על החוק הזה.

איתן כבל: הכוונה שלכם כמשרד היא כוונה נכונה, הרי אף אחד מאתנו לא ייקח מהשר הנוכחי את העוצמות שהאיש הזה עשה בנושא התשתיות.

איתן כבל: אף אחד מאתנו, לא ממפלגה, לא מקבוצה, לא מכת, משום דבר.

איתן כבל: האיש הזה עשה את המהפכה הכי גדולה, ומבחינתי הוא השר הכי מוצלח שיש בממשלה, ולא רק בגלל החברות בינינו.

איתן כבל: אני כבר יודע כמה שרים ירימו אלי טלפון לשאול למה אני אומר את זה עליו.

איתן כבל: אבל זו עובדה.

יעקב פרי: אתה יכול להגיד שהוא הכי מוצלח בתחומו.

איתן כבל: בתחומו, בוודאי.

איתן כבל: אני רואה במוניות השירות לא כלי אקסקלוסיבי, שמי שיש לו עוד כמה שקלים יכול לנסוע בהן.

איתן כבל: אסור שזה יקרה.

איתן כבל: זה כלי תחבורתי משולב בתוך התהליכים האחרים.

איתן כבל: דרך אגב, דוגמה כללית שראיתי אותה היום בראש-העין במקרה.

איתן כבל: אני גר שם, וקראתי היום ב"דה מרקר" שחבר הכנסת אייכלר עשה דיון בראש-העין, בצדק.

איתן כבל: אתם לא יודעים איזה שטח השמדה יש היום בצומת קסם.

איתן כבל: פתחו את המחלף, ומה שקרה הוא שהפקק כבר לא בירקונים, הוא בראש-העין, קילומטר מפתח הבית שלי.

איתן כבל: הפקק התקדם.

איתן כבל: אם היו מוניות שירות שיודעות ששווה להן, אני בטוח שלא היה אחד מראש-העין שנוסע לפארק אפק או לתחנת הרכבת.

איתן כבל: אתם ראיתם איך נראית תחנת הרכבת בראש-העין?

איתן כבל: הרי אם אתה יכול לדחוף סיכה, אחרי שהרחבתם, וסללו שם עוד מקום לרכבים – כבר צריך לעשות את זה בקומות.

איתן כבל: זה מראה לכם את הצמא שיש אצל האנשים לראות את התחבורה הציבורית מקבלת ממד אחר.

איתן כבל: לכן, כמו שאמרתי לך גברתי, אני מצפה לתשובות ממך, מהאוצר, בשני הפרמטרים.

איתן כבל: האחד הוא הפיצול, כי צריך לאפשר להם להמשיך ולעבוד, ודבר שני לגבי ה"רב קו" או נקרא לו יעקב פרי או כל שם אחר שתבחרו, והסיפור של הסבסוד של העניין הזה.

איתן כבל: יש עוד נקודות שלא פירטתי, אבל זו הליבה של ההתעסקות.

הערה קטנה, אדוני היושב-ראש.

אני רוצה שנבין כולנו.

ההגדרה של מה שמדובר עליה, אם זה על ה"רב קו" או על הסבסוד, זה בעצם הכללה של דבר שלא היה עד היום ויכול להיות שצריך לעשות אותו, אבל הוא בא לטוב ולמוטב.

בעצם זו החלטה והגדרה של מהי תחבורה ציבורית בכלל.

איתן כבל: נכון.

זאת אומרת, יש פה משהו הרבה יותר גדול, סרט הרבה יותר גדול, עם השלכות הרבה יותר גדולות על כל מיני דברים.

איתן כבל: אדוני פרשן אותי בחיי, וזה בסדר.

איתן כבל: אתה צודק.

אתה יודע, לרש"י היה תפקיד בגמרא, גם מול תנאים.

אבל אני רוצה שנבין, כי להגדרה של תחבורה ציבורית בשבת יש השלכות על הרבה מאוד דברים.

איתן כבל: דרך אגב, אני לא באתי לפה עכשיו לשנות את הסטטוס-קוו.

איתן כבל: דוד יתייחס אחר כך לעניין הזה.

כשאתה מדבר על סובסידיה, זה אומר שאתה מכניס את זה תחת סעיף של תחבורה ציבורית, על כל המשמעויות שלו.

זה מדבר על אותו דבר, ויש לזה גם מגבלות.

איתן כבל: רבי יעקב, עוד אין סוסים, עוד אין עגלה, אתה כבר מחפש איפה השוקת של הסוס.

דב חנין: אבל יש הרבה עגלונים.

אני רואה את העגלון.

אין סוסים, אין עגלה, אבל יש עגלון.

מזה אני פוחד.

איתן כבל: אנחנו נדע להתמודד.

איתן כבל: יעקב פרי ראשון, אחריו יו"ר הקואליציה.

יעקב פרי: תודה, אדוני היושב-ראש, ותודה על הדיון הזה.

יעקב פרי: אני חושב שאנחנו דשים בעניין, כפי שאתה הזכרת, לטעמי זמן רב מדי.

איתן כבל: צודק, חד-משמעית.

<לאה ורון: זו ישיבה שישית.

יעקב פרי: אני חושב שיש שלוש נקודות, שאת חלקן הזכרת.

יעקב פרי: אני לא אחזור עליהן באריכות, אבל נדמה לי שעניין שילוב ה"רב קו" הוא תנאי יסודי ובסיסי.

יעקב פרי: עד כמה שאני הבנתי, ואני מקווה שהבנתי נכון, אנשי מוניות השירות ירדו מהדרישה.

יעקב פרי: הם מבקשים רק שניתן יהיה לשלם ב"רב קו", מה שקרוי בערך הצבור, בלי סובסידיות.

יעקב פרי: לפחות ממה שאני הבנתי.

<אלון מסר: זה בלתי אפשרי, חבר הכנסת פרי.

יעקב פרי: יש סובסידיות לאוכלוסיית זכאים, כמו סטודנטים, ללא חופשי חודשי.

יעקב פרי: שלא לקחת חלק אפילו ב-90 הדקות האלה של מעבר, כמו שיש היום באוטובוס.

יעקב פרי: אני חושב שבעניין הזה צריך ללכת לקראתם, עד כמה שאנחנו יכולים.

יעקב פרי: צריך לתת להם את זה.

יעקב פרי: זה נכון, זה צודק לפי דעתי.

יעקב פרי: דבר שני, פה אני רוצה לשאול שאלה את משרד התחבורה, גברתי המנכ"לית, וזה העניין של הגדלת מספר הנוסעים מ-10 ל-13.

יעקב פרי: עוזרי חפר בחומר.

איתן כבל: תגיד את שמו, כדי שייכנס לפרוטוקול.

יעקב פרי: אור מגל.

יעקב פרי: יש תשובה, אני מצטט.

<קרן טרנר: מאיזה תאריך?

<קרן טרנר: כי בוועדה כאן כבר דיברנו על זה.

יעקב פרי: מ-2009.

<קרן טרנר: אבל עדכנתי את הוועדה שכן יש נכונות להעלות את מספר המושבים כחלק מההסדר.

איתן כבל: רק דוד לא יוכל לשבת במושבים האחוריים.

דוד ביטן: אני נוסע רק בספיישל.

יעקב פרי: יש תשובה שהשיב שר התחבורה ב-25 בנובמבר 2009, ואני מצטט.

<קרן טרנר: זה מופז או השר כץ?

יעקב פרי: ב-2009 היה השר כץ.

יעקב פרי: "בעקבות ישיבה שקיימתי עם ארגוני המוניות השונים שבה עלה נושא זה יידון נושא אישור להוספת נוסעים במוניות שירות במסגרת ועדה משותפת של משרד התחבורה וארגוני המוניות.

יעקב פרי: זו ועדה שהוקמה לפני כמה שבועות והיא אמורה לגבש במהלך החודשים הקרובים את המלצותיה.

יעקב פרי: תודה".

<קרן טרנר: קודם כל יש חוק התיישנות על דברים מ-2009 ל-2017.

<קרן טרנר: אבל מאז זה נדון והוחלט מה שהוחלט אז.

<קרן טרנר: היום המדיניות היא אחרת, ודיווחנו בוועדה שכן יש נכונות לתקן את חקיקת המשנה.

איתן כבל: תודה לך גברתי על התשובה.

<קרן טרנר: החפירה צריכה להתחיל בבית, בוועדה.

איתן כבל: יחד עם זאת אני רוצה להזכיר שלא פתחנו, כיוון שיש התנגדות של נהגי חברות ההסעה, שהם רואים בזה תחרות.

<קרן טרנר: זה אכן עוד לא סגור.

<לאה ורון: זה הופך את מוניות השירות לחברות הסעה.

דוד ביטן: אי אפשר לרצות את כולם.

יעקב פרי: הדבר האחרון, שגם אליו התייחסת, זה הארכת הרישיון.

<קרן טרנר: יש טרייד-אוף בין הגדלת מספר המושבים לבין נוחות הנסיעה.

<קרן טרנר: יכול להיות שאם עכשיו הולכים להסדר של "רב קו", אז לא צריך להגדיל את מספר הנסיעות.

<קרן טרנר: זה נועד לצמצם את חוסר הכדאיות.

יעקב פרי: אני חושב שזאת לא הנקודה הכי חשובה.

איתן כבל: "רב קו" מסובסד, האמינו לי, פתרנו את הבעיה.

יעקב פרי: הדבר השלישי, העניין של הארכת הפטור, הרישיון שאמור לפקוע ב-30 ביוני 2017.

דוד ביטן: ראית שראש המוסד הקודם, או ראש השב"כ, עוד פעם הלך לפגישת שמאל?

יעקב פרי: ראש המוסד או ראש השב"כ?

דוד ביטן: פארדו.

איתן כבל: הוא תומך בבר-לב.

דוד ביטן: הוא עוד פעם נהיה שמאל.

איתן כבל: בר-לב לא שמאל.

דוד ביטן: פעם אחת תביאו לנו אחד שהוא ימני.

יעל כהן-פארן: כל מי שיוצא מהשב"כ מבין משהו, נכון?

דוד ביטן: לא יודע.

דוד ביטן: זה לא אומר שהם מבינים, לא בטוח.

דוד ביטן: הם יודעים להרוג.

יעקב פרי: הדרישה שלהם להאריך את זה לשש שנים היא לא הגיונית.

יעקב פרי: לעומת זאת, כשאנחנו רוצים להאריך את זה לשנתיים או שלוש, השאלה היא אם יעמדו בכל הנושא של המכרזים.

יעקב פרי: אם הם יצליחו אז אני בעד.

איתן כבל: לדעתי צריך למצוא את האיזון, שיהיה להם זמן לממש את זה.

יעקב פרי: כמילה אחרונה, בואו נסיים את זה.

איתן כבל: תודה, אדוני.

איתן כבל: יושב-ראש הקואליציה, חברי דוד ביטן, בבקשה.

דוד ביטן: אני רציתי לתמוך בך על הדברים שאמרת.

יעקב פרי: בי או בכבל?

דוד ביטן: בך תמיד אני תומך.

דוד ביטן: עם כבל אני צריך לנהל משא-ומתן, אצלך זה באופן אוטומטי.

דוד ביטן: אני תומך במה שאתה אומר.

דוד ביטן: אנחנו רואים עין בעין.

דוד ביטן: אין ספק שהנושא של הסבסוד זה דבר שאנחנו חייבים לעשות אותו, ואנחנו כן נעשה אותו, בין אם האוצר מסכים ובין אם הוא לא מסכים.

דוד ביטן: אני אומר את זה במפורש, קחו את זה בחשבון.

דוד ביטן: גם לכנסת יש מה לומר, לא רק לממשלה.

דוד ביטן: אתם יודעים את העמדות שלי בעניינים האלה.

דוד ביטן: לפעמים אנחנו מקבלים את ההחלטה ויוצרים קשר אתה.

איתן כבל: ברוב המקרים.

דוד ביטן: דבר שני, חייבים להאריך מה-30 ביוני עד סוף השנה.

דוד ביטן: זה חלק מהעניין, אי אפשר אחרת.

אפילו יותר ארוך.

דוד ביטן: דבר שלישי, הייתה לי גם שיחה עם השר.

דוד ביטן: אחת הבעיות המרכזיות של שני החוקים האלה זה הנושא של הפיצוי.

איתן כבל: קוראים לזה המרה.

דוד ביטן: זה מאוד בעייתי.

דוד ביטן: את זה לדעתי צריך לפצל מהחוק.

איתן כבל: הוא לא בחוק בכלל.

יעקב פרי: אין לך מה לפצל בחוק הזה.

<לאה ורון: חבר הכנסת ביטן, זו הייתה בקשה של כבוד השר מהוועדה בישיבה הראשונה.

דוד ביטן: אני חושב שהוא הסכים לשים את זה בצד, לפי שיחה שהייתה לי אתו.

דוד ביטן: אם אנחנו עושים את הסובסידיה, אז חלק גדול מהקווים ייכנסו חזרה לפעילות, כי זה יהיה רווחי.

איתן כבל: אז כל העניין הזה ממילא יתייתר.

דוד ביטן: לכן אני מצפה ממשרד התחבורה לקבל את ההמלצות האלה, ומשרד האוצר גם כן יקבל את ההמלצות האלה.

דוד ביטן: כמובן, אשר, תנוח דעתך.

דוד ביטן: אם הסובסידיה תהיה, היא תהיה בכללים שקבועים גם לגבי התחבורה הציבורית.

דוד ביטן: אין לנו שום כוונה לשנות את הסטטוס-קוו בעניין הזה.

איתן כבל: תודה, אדוני.

איתן כבל: חבר הכנסת דב חנין, בבקשה.

דב חנין: תודה לך, אדוני היושב-ראש.

דב חנין: אני מצטרף לגמרי לדברים שלך ושל חבריי חברי הכנסת פרי וביטן.

דב חנין: אני חושב שזה מקרה מאוד מיוחד בכנסת, שיש פה אחדות כל כך רחבה של כל חברי הכנסת שמשתתפים בדיונים.

דב חנין: אגב, חלק מחברי הכנסת שמשתתפים בדיונים מכירים את הנושא עוד מלפני כן, אבל חלק מחברי הכנסת הגיעו לכאן, ובמהלך הדיונים למדו את החומר והשתכנעו.

דב חנין: אני פונה אלייך, גברתי מנכ"לית משרד התחבורה, להתייחס לתופעה הזאת במלוא המשקל.

דב חנין: לא רק ברמה הפורמאלית.

דב חנין: אני מכיר את גישתך המכבדת את הכנסת.

דב חנין: אבל לראות את מה שקורה כאן.

דב חנין: זאת אומרת, העובדה שכולם הגיעו לדיון הזה וכולם הגיעו למסקנה שבלי הסדר "רב קו" אמיתי אנחנו לא נותנים פתרון לענף של מוניות השירות, זה משהו שאתם צריכים לקחת אותו בחשבון.

דב חנין: לא רק כנתון פוליטי שאומר שבלי זה הדבר לא יקרה, אלא גם כנתון ענייני.

דב חנין: זאת אומרת, אני מניח שאצלכם במשרד לאורך השנים היו גישות אחרות.

דב חנין: אבל הרי אנחנו לא היינו שותפים בגישות האלה.

דב חנין: חלקנו למדנו את הבעיה הזאת בחודשים האחרונים, וכל האנשים שהיו כאן, בין אלה שהכירו את זה קודם ואלה שלא הכירו את זה קודם, הגיעו למסקנה שבלי "רב קו" זה לא יעבוד.

דב חנין: אני מציע שתיקחו את הדבר הזה לתשומת לבכם.

דב חנין: מוניות שירות, להבדיל מגישה שהייתה פעם בממשלה, הן לא שריד אנכרוניסטי מעולם שעבר ואיננו.

דב חנין: זה מרכיב מאוד ייחודי, שונה, מיוחד, קצת אחר, של מערכת התחבורה הציבורית המודרנית.

דב חנין: הוא לא בדיוק חלק אינטגרלי, אבל הוא צריך להיות יותר משולב במערכת הזאת ממה שהוא היה משולב בעבר.

דב חנין: נקודה שנייה, בכל מקום שבו מוניות השירות פועלות, הנתונים שלכם במשרד התחבורה מלמדים שלמרות כל הבעיות, למרות שזה יותר יקר, למרות שזה לא תמיד נוח, הציבור אוהב מאוד את האמצעי הזה.

דב חנין: הציבור לא כל כך אוהב תחבורה ציבורית בישראל, ואני אומר שאם כבר יש לנו אמצעי תחבורה ציבורית בישראל שהציבור אוהב אותו, בואו נלך אתו, נחזק אותו ונתגבר אותו.

דב חנין: כמו שאומרים הרופאים, קודם כל אל תזיק.

דב חנין: אני קורא את הצעת החוק שלכם ואני אומר בצער, אני יודע שהשקעתם הרבה עבודה בהצעת החוק הזאת.

דב חנין: הצעת החוק הזאת לא באמת רואה את הבעיות האמיתיות של ענף המוניות והיא מתייחסת לענף הזה בכלים כלכליים שאולי הגיעו ממשרד האוצר או ממודל שאומר בואו נכניס תחרות.

דב חנין: כי זה תמיד נכון שתהיה תחרות וזה טוב וכדומה.

דב חנין: אבל במערכת שרמת הכדאיות בה היא מאוד מאוד נמוכה, ושאנשים לא מעוניינים להמשיך בה - - -

איתן כבל: אתה צריך לייצר.

איתן כבל: אתה צודק כל כך בעניין הזה, של קודם כל לתת לאנשים שירצו, שיתכתבו עם התהליך.

איתן כבל: אחר כך תייצר.

איתן כבל: פה אתה לא עושה קודם כל תחרות.

איתן כבל: למשל, אין תחרות על מחיר הנסיעה מהבית שלי לתחנת הרכבת בראש-העין.

איתן כבל: זו לא בדיוק תחרות במובן שאנחנו מתכוונים אליה, שאני מחליט נוסע ואני אומר שיעבור האוטובוס של "דן" ואסע עם "אפיקים", או הפוך.

דב חנין: בתנאים של החברה הישראלית, עם כל המורכבויות החברתיות, התרבותיות, הפוליטיות בנושאים של תחבורה, ובלי אפילו לפרט כי כולנו יודעים למה אנחנו מתכוונים, הכלי הזה הוא כלי מאוד חשוב והפיתוח שלו הוא פיתוח מאוד חשוב.

דב חנין: כי אם הוא נעשה בשכל ולא בצורה מתגרה ולא בצורה פרובוקטיבית, הוא יכול לייצר פתרונות מעשיים שכולנו נוכל לחיות אתם טוב להרבה מאוד בעיות של תחבורה ציבורית.

דב חנין: זה צריך להיות הכיוון לדעתי.

דב חנין: כדי שהכיוון הזה יתקדם, נעשתה פה במקביל לעבודת הוועדה עבודה מאוד גדולה עם נציגי מוניות השירות.

דב חנין: אני, כמו חבר הכנסת פרי, נוטה להעריך ולקדם בברכה את הגמישות שלהם ואת הנכונות שלהם ללכת להסדר של "רב קו" שהוא לא כולל את כל המרכיבים של ה"רב קו".

דב חנין: ללכת להסדר שבסופו של דבר יש בו ממד של סובסידיה, אבל זו לא הסובסידיה של תחבורה ציבורית רגילה, חבר הכנסת אשר.

דב חנין: זו למשל לא הסובסידיה התפעולית.

דב חנין: אין סובסידיה, ואף אחד גם לא מבקש היום סובסידיה תפעולית לפי קילומטרז' של קווים.

זה אוטומטי.

דב חנין: מה שאנחנו אומרים, זה כרטיס "רב קו" שיכלול בתוכו את הערך הצבור, ובזה הוא נותן לי כמשתמש תחבורה ציבורית את התחושה שאני יכול לבחור במונית שירות, אני יכול לעלות לאוטובוס.

דב חנין: עדיין אותו כרטיס אשראי לצורך העניין משמש לי לכל המטרות האלה.

דב חנין: אנחנו ונהגי מוניות השירות מוכנים לוותר על מעברים, כי מעברים מכניסים אותם בעצם למערכת התחשיב הרגילה של התחבורה הציבורית.

דב חנין: אז לא יהיו מעברים.

<קרן טרנר: גם אותו "רב קו" מכניס.

דב חנין: בסדר.

דב חנין: את התשובות הטכניות יש לשאלות האלה.

דב חנין: ה"רב קו" הזה צריך להיעשות כך שעל כל נסיעה במונית שירות משלמים, אין המעברים.

דב חנין: זה פחות טוב ממה שאולי אני הייתי שואף להגיע אליו, אבל זה יותר טוב מהמצב הנוכחי.

דב חנין: אין המעברים, יש ערך צבור.

דב חנין: אפילו אין הסדרים כמו "חופשי חודשי" או "חופשי יומי".

דב חנין: כל נסיעה משולמת, אבל במסגרת של אותו כרטיס.

דב חנין: אנחנו עשינו עבודה עם מרכז המחקר והמידע של הכנסת לגבי השאלה מה המשמעות הכלכלית של הדבר הזה.

דב חנין: יש נייר של מרכז המחקר והמידע של הכנסת שמדבר על כך שהמשמעות הכלכלית של זה היא הרבה יותר נמוכה מאשר ההערכות המקדמיות שהיו אצלכם במשרד התחבורה ובמשרד האוצר.

דב חנין: אני חייב רק לומר לך, שאני קיבלתי גם ניירות מנציגי מוניות השירות שאומרים שגם ההערכה של מרכז המחקר והמידע היא גבוהה מדי.

דב חנין: הם מעריכים שכל הסיפור כולו הוא סדר גודל של קצת יותר מ-50 מיליון שקלים.

דב חנין: אני אומר, סכום כזה, או אפילו סכום כפול, הוא שווה בהשקעה כדי שהכלי הזה, הכלי החברתי התחבורתי הכל כך חשוב הזה, יהיה אתנו.

דב חנין: עכשיו ברמה המעשית, אדוני היושב-ראש.

דב חנין: גברת טרנר היא אישה מאוד מאוד מעשית.

דב חנין: אבל איכשהו אני לא רואה התקדמות מעשית בגישה של משרד התחבורה בנושא הזה.

דב חנין: וגם לא בגישה של משרד האוצר.

דב חנין: אני מציע שאנחנו במצב הזה ננסח את הדברים על דעת הוועדה ונמשיך לקדם אותם.

דב חנין: אני חושב שצריך להיות פה הסדר ברור, שנותן תשובה לשאלות האמיתיות.

דב חנין: אם הממשלה מוכנה להציע אותו, מצוין.

דב חנין: אם הממשלה לא יכולה להציע אותו, אנחנו נצטרך לעשות את זה.

איתן כבל: תודה, אדוני.

איתן כבל: חבר הכנסת יעקב אשר, בבקשה.

אני אתחיל דווקא מהסוף.

אני חושב שאם מדברים על דחייה, כדאי לעשות את הדחייה הזאת השנה כדי שאותם הדברים שייעשו ייעשו בשום שכל ולא באיזשהו לחץ כזה או אחר, כי אז זה גם ייראה ככה.

אני רוצה לדבר שוב על העיקרון.

דב, אתה מדבר על זה שיש אחידות בעניין הזה בכל חלקי הבית, אבל אם אתם תמשכו את זה לכיוון שאולי אני גם מבין אותו קצת מתוך הדברים שאתה אומר.

כי פתאום אתה מוותר על "חודשי חופשי" ואתה מוותר על כל מיני דברים כאלה שבעצם קושרים את האדם לחלק הזה של השירות בכל ימות החודש או ימות השבוע.

אם אנחנו רוצים באמת להתייחס לסוגיה הזאת גם בעניין הענייני, שזה שירות לאזרח, ויש על זה מחלוקות – אתם יודעים שיש כאלה שטוענים שזה כן נכון או לא נכון.

איתן כבל: אני אקטע אותך, ברשותך.

אתה היושב-ראש שלי, אני יכול לריב אתך?

איתן כבל: אתה צודק.

איתן כבל: לא סתם אמרתי, וגם שוחחנו יושב-ראש הקואליציה ואני על העניין הזה, אנחנו חלק מהסטטוס-קוו.

איתן כבל: כל עוד הסטטוס-קוו לא משתנה, אנחנו לא נפיל את כל העניין הזה על השישי-שבת.

דב חנין: אגב, יש פתרון מאוד פשוט.

דב חנין: בשישי-שבת ה"רב קו" לא יעבוד, הנוסע יצטרך לשלם.

צריך לראות משפטית איך זה עובד.

איתן כבל: בעניין הזה תנוח דעתך.

קודם כל אני מודה ליושב-ראש הוועדה וליושב-ראש הקואליציה על כך שהרצון הטוב של הוועדה לעשות דברים טובים גם למען הציבור וגם להתחשב בבעייתם של בעלי מוניות השירות, ונחשפנו לבעיות האלה, לא תבוא על חשבון הסטטוס-קוו ולא על חשבון השבת.

לכן אני מציע לא לחפש קיצורי דרך.

בואו נקרא לילד בשמו.

אם מדברים על סובסידיה כזאת או אחרת, מדברים על ההרחבה של המשמעות של תחבורה ציבורית.

מה שנקרא היום אוטובוס.

תקראו למונית מוניתיבוס.

אבל אם הוא ייכנס להכללה כמו תחבורה ציבורית, זה יהיה לטוב ולמוטב.

ולמוטב זה בעיני המסתכל כמובן.

לכן אני חושב שאין פה קיצורי דרך.

אם מדברים על סבסוד, אז הוא בתוך הסבסוד הכולל, כמו שמסבסדים כל דבר אחר בתחבורה הציבורית.

ואם הוא נכלל בתוך הנוסחאות הקיימות היום, של תחבורה ציבורית, הוא ייכנס בפנים ובא לציון גואל.

אבל מצד שני הוא יהיה מחויב לכללים של תחבורה ציבורית.

ואם אנחנו רוצים שתהיה אחידות, אז בואו נשמור על האחידות ואז אולי באמת נגיע גם להסכמה בנושא.

אני מציע לדחות את זה בשנה, לא בגלל החלק השני שאמרתי, אלא כדי שהדברים ייעשו בשום שכל ולא בלחץ.

איתן כבל: תודה, רבי יעקב.

איתן כבל: חבר הכנסת חאג' יחיא, בבקשה.

עבד אל חכים חאג' יחיא: כבוד היושב-ראש, קודם כל אני מצטרף לעניין של הקריאה של הארכה לשנה, של חבר הכנסת אשר.

עבד אל חכים חאג' יחיא: כי הזמן הזה נמשך מדי, ולעתים מה שאני רואה הוא שאולי נגיע לסוף השנה ואנחנו לא נהיה שם.

עבד אל חכים חאג' יחיא: לכן עדיף לדחות לשנה, אבל גם לקצוב את העבודה שלנו ושל המשרד.

עבד אל חכים חאג' יחיא: בעניין של ההמרה והתחרות, לא ראיתי גם לא באוטובוסים ולא במוניות מישהו שרוצה להגיע ליעד מסוים, וזה משנה לו מאיזה חברה האוטובוס.

עבד אל חכים חאג' יחיא: אם הוא מוביל אותו לאותו מקום, גם המונית, אז התחרות לא תהיה על המודל של המונית, אם היא שנה כזאת או אחרת.

עבד אל חכים חאג' יחיא: לכן העניין הוא יותר הסבסוד וה"רב קו", וצריכים להיות ביחד עם הנושא של ההמרה.

עבד אל חכים חאג' יחיא: כי אם לא ילכו ביחד, תהיה קריסה לכל העבודה של המוניות, כי לא יהיו.

עבד אל חכים חאג' יחיא: ראינו בימים האחרונים מה שקורה בנתב"ג עם המוניות ועם הפתרון שלא הצליח, ומקבלים אותו או לא מקבלים אותו.

עבד אל חכים חאג' יחיא: אז אנחנו לא צריכים להיות גם שם בזה שעושים המרה, וגם מי שייכנסו למכרזים יגיעו לאותה עמדה ויהיה אותו מצב ויהיה אותו קו.

איתן כבל: תודה, אדוני.

איתן כבל: חברת הכנסת יעל כהן-פארן, בבקשה.

יעל כהן-פארן: אני קצת מופתעת.

יעל כהן-פארן: לא ידעתי שהדיון הוא דיון סגור, בלי נציגי ציבור מבחוץ.

יעל כהן-פארן: לא כל כך ברור לי למה זה מתנהל כך.

<לאה ורון: זו ישיבה שישית.

<לאה ורון: שמעו את הנציגים בהרחבה.

<לאה ורון: חברי הכנסת שמעו והתייחסו.

בהרחבה יתרה.

יעל כהן-פארן: אני שואלת.

איתן כבל: הישיבה היא לא חסויה.

איתן כבל: אחרי הישיבה השישית הגעתי למסקנה שעוד דיון אחד פורץ פה נפט, כמו שאמרתי בפתיחת הישיבה.

איתן כבל: חופרים ולא מתקדמים לשום מקום.

איתן כבל: בין היתר, גם אמרתי להם את זה, העובדה שהיו כאן אורחים נכבדים ככל שיהיו, אבל מקשה אחת הם לא.

איתן כבל: כל מונית היא תחנה ורעיון ותאגיד.

דוד ביטן: אולי נמזג אותם עם תאגיד השידור הציבורי.

דוד ביטן: הם יזכו להגנת בג"ץ, זה בטוח.

איתן כבל: לא משנה אם תהיה הסכמה, אבל שתהיה התכתבות בשיח בלי כל הרעשים.

איתן כבל: זה לא חסוי, זה משודר ואין שום בעיה.

איתן כבל: זה נעשה מבחינת הנוחות של העניין, והישיבה מיועדת לשם קבלת החלטות שנוכל להתקדם.

יעל כהן-פארן: יש פה מסר קצת בעייתי, שכאילו כאשר הציבור בחדר אי אפשר להתקדם.

יעל כהן-פארן: אבל אני מבינה, אני מקבלת מה שאמרת.

איתן כבל: את סתם מפרשנת אותי בחיי ולא בצורה נכונה.

איתן כבל: אין שום בעייתיות.

יעל כהן-פארן: זאת לא ביקורת אישית.

איתן כבל: יכולתי לקיים דיון, לא להודיע בשום מקום, לעשות דיון כמו שאני עושה לפעמים.

יעל כהן-פארן: עם הממשלה, בלי אף אחד.

איתן כבל: נכון.

איתן כבל: כשאני יושב אתך בארבע עיניים ולא משדר את זה בפרדס-חנה, אז אני אומר שאני מסתיר את זה מהציבור?

איתן כבל: לפעמים אנחנו יושבים בתוכנו ללבן עניינים כדי לצאת עם זה לציבור בצורה יותר מושכלת, יותר נכונה, יותר עניינית ומקצועית.

איתן כבל: זה הכול.

יעל כהן-פארן: רציתי להצטרף לדברים של קודמיי ושל חבר הכנסת חנין על החשיבות שאני לפחות רואה במוניות השירות כחלק ממערך השירות של התחבורה הציבורית במדינת ישראל.

יעל כהן-פארן: איפה שיש קו שירות, יש שירות יותר טוב, בדרך כלל גם של האוטובוסים.

יעל כהן-פארן: וזה לא בחוק הזה, אני מבינה שזה בחוק שדנים בו מחר, אבל זה קשור.

יעל כהן-פארן: כי בעיני אין מקום לעשות את הרפורמה אם לא מכניסים את ה"רב קו" לתוך מוניות השירות.

יעל כהן-פארן: לא שאין מקום, אבל זו רפורמה חסרה.

יעל כהן-פארן: האם משרד התחבורה בחן ובדק את העלויות של להכניס את כל ההטבות לנכים, לאזרחים ותיקים, לילדים ולאפשר את ה"חופשי חודשי"?

יעל כהן-פארן: האם בחנתם את העלויות של זה, עשיתם איזשהו שיקול כולל של עלות גבוהה מתועלת?

יעל כהן-פארן: זו שאלה.

איתן כבל: תודה, גברתי.

איתן כבל: גם בלי שעשיתי בדיקה אני אומר לך שבוודאי שהאוכלוסיות האלה שעליהן את מדברת.

איתן כבל: דרך אגב, הבוקר בפעם הראשונה נסעתי בכביש 1 ששודרג.

איתן כבל: יש לי בשורה טובה ובשורה רעה.

איתן כבל: הבשורה הרעה, זה לא 35 דקות.

איתן כבל: הבשורה הטובה, שהפעם הגעתי רבע שעה לפני הזמן.

איתן כבל: זה לא שעה וחצי אלא שעה ורבע.

איתן כבל: אני עדיין לא מודד את זה, זה לא הוגן למדוד את זה בטווח כזה.

<קרן טרנר: בשעות השיא זה לא יהיה 35 דקות.

<קרן טרנר: אבל מסחרוב פנימה לתוך העיר, עד התחנה המרכזית, מתכוונים לעשות מחלף שיהיה רק לתחבורה ציבורית, ואז הכניסה באוטובוס מראש-העין תקצר מאוד.

איתן כבל: אם הייתי יודע שיש לי תחבורה ציבורית טובה מראש-העין לכאן, אין לי שום סיבה בעולם לקחת את האוטו ולשים אותו פה מהבוקר עד הלילה בשביל לחזור אתו.

דוד ביטן: ואם אתה הולך לכנס ב-22:00 בלילה, מה תעשה?

איתן כבל: יש לך לו"ז, אתה מתכנן את זה.

דוד ביטן: לחברי כנסת זה לא יתפוס.

עבד אל חכים חאג' יחיא: לא אנחנו אלה שעושים את הפקקים.

איתן כבל: לפחות פעם בשבוע.

איתן כבל: כמה עוד מפלגות נשארו בכנסת שעושות פריימריז וצריכות ללכת לכנסים?

איתן כבל: לחצי כנסת כבר אין כנסים.

איתן כבל: גברתי, את רוצה להתחיל או שנתחיל מהאוצר?

<קרן טרנר: אנחנו נתחיל.

איתן כבל: בבקשה, גברתי.

<קרן טרנר: אנחנו רואים במוניות השירות כלי תחבורה ציבורית.

<קרן טרנר: אנחנו חושבים שהוא יכול גם להוות תחרות וגם לתת מענה לצורך שקיים בתחבורה ציבורית.

<קרן טרנר: כמו שציינו כאן חברי הכנסת, יש לו פוטנציאל למשהו קצת שונה מאוטובוסים, אפילו פוטנציאל גבוה יותר למשוך אנשים מרכב פרטי, שזה האתגר האמיתי.

<קרן טרנר: זאת אומרת, גם אתגר להעביר אנשים מרכב פרטי לתחבורה ציבורית, וגם אתגר למי שנוסע בתחבורה הציבורית לשפר מאוד את השירות למי שכבר נוסע.

<קרן טרנר: אלה שתי אוכלוסיות שאנחנו מאוד מכוונים לגביהן.

<קרן טרנר: נכון, זה תהליך ארוך, ואנחנו משתדלים להיות מעשיים.

<קרן טרנר: אנחנו גם חלק מממשלה, וניסינו להגיע לשורה של הסכמות בנושאים האלה.

<קרן טרנר: אנחנו לא נמצאים כרגע בהסכמה עם משרד האוצר.

<קרן טרנר: עמדת השר היא עמדה שרוב חברי הכנסת ביטאו אותה באופן דומה.

<קרן טרנר: אנחנו חושבים שנכון שמוניות השירות ישנו את אופי הפעילות שלהן.

<קרן טרנר: אנחנו חושבים שנכון לסבסד אותן בימי ראשון וחמישי בהסדרי "רב קו" כאלה ואחרים.

<קרן טרנר: לא מדובר בסבסוד של רכש ציוד נייד או בקילומטרים ריקים שייסעו.

<קרן טרנר: כן צריך להגיד, שכבר בהינתן הסדרי כרטוס, הסבסוד הוא מובנה.

<קרן טרנר: זאת אומרת, אין כרטוס בלי סבסוד מסוים.

<קרן טרנר: אבל סבסוד שונה מהסבסוד של האוטובוסים.

<קרן טרנר: זאת מערכת מאוד מורכבת של כרטוס, אבל ההנחה היא במקור.

<קרן טרנר: אז אם יש לך ארנק אלקטרוני, הוא כבר נקנה בהנחה.

<קרן טרנר: גם התעריפים מאוד מורכבים.

<קרן טרנר: זאת אומרת, זאת מערכת שלא יהיה קל ליישם.

<קרן טרנר: המסלקה והתעריפים והקישוריות ומה שזה ידרוש ממוניות השירות להעמיד מבחינת המערכות והאחריות ואבטחת מידע ועמידה בתנאים שנקבעו.

<קרן טרנר: בסוף זו מערכת שערכה מיליארדים, אלה דברים לא פשוטים.

<קרן טרנר: אנחנו כן חושבים שהענף הזה חייב לעבור שינוי.

<קרן טרנר: אני חושבת שחלק מהעניין, לצד התשתיות עשינו עוד דברים בתחבורה הציבורית, כמו הרפורמה בתעריפים.

<קרן טרנר: אנחנו מבינים שנהגי מוניות שירות באים ואומרים: במחיר של כ-200 שקלים אנשים נוסעים ב"חופשי חודשי", וכך אי אפשר להתחרות.

דוד ביטן: גם הרבה אנשים נוסעים במוניות שירות, אין מה לעשות.

<קרן טרנר: בעצם אנחנו אומרים שאנחנו רואים את היקף הקווים שמצטמצם.

<קרן טרנר: ככל הנראה עם הרפורמה לתעריפים, יש שיפור התחבורה הציבורית, שכן נעשה.

<קרן טרנר: אנחנו הרבה פעמים מדברים על הבעיות, אבל כן יש שיפור מאוד משמעותי בתחבורה הציבורית בעיקר בתעריפים.

<קרן טרנר: אז כנראה להשאיר את מוניות השירות כמו שהן היום - - -

איתן כבל: את יכולה לדבר חופשי, אל תיתקעי.

<קרן טרנר: זה ה"חופשי" שלי.

<קרן טרנר: אני חושבת שכן יהיו קווים שיוכלו לעבוד בלי סבסוד.

<קרן טרנר: אבל אני חושבת שאם אנחנו רוצים לעשות קפיצת מדרגה לשירות תחבורה ציבורית הרבה יותר רחב ולהעביר מרכב פרטי, אז עמדת השר בעניין הזה שכן נדרש סבסוד.

<קרן טרנר: אנחנו כן חושבים שצריך את ההמרה ואת הפיצוי שהוא בדמות המרה, לתת זמן לעניין הזה.

<קרן טרנר: בתקופה הזאת גם נבין מי רוצה בכלל להמיר את הזכויות שלו או לא.

אם את מדברת על סבסוד שמגיע מהמקום של האזרח, איך את מגבילה את זה לימים כאלה ואחרים?

<אלון מסר: לא ברור אם זה אפשרי.

דב חנין: טכנית זה מאוד אפשרי, אדוני נציג האוצר.

דב חנין: אני יכול להסביר לך אפילו איך זה עובד.

דוד ביטן: היום תחבורה ציבורית של "אגד" וכדומה מקבלת סבסוד?

דוד ביטן: לא, כי היא לא נוסעת.

איתן כבל: מה שיפה הוא שאתה ליטאי, זאת אומרת כל הזמן ממציא בעיות שאולי יקרו.

איתן כבל: מה קורה עם ביצת רבי ירמיהו, למשל, מה קרה עם תרנגולת הטילה בדיוק בגבול מסוים.

איתן כבל: אתה כל הדיון הזה עושה לנו "ביצת רבי ירמיהו".

איתן כבל: כל רגע מעלה לנו ביצה אחרת, מטיל אותה בדיוק בין השטח הזה לשטח הזה.

איתן כבל: שניים אוחזין בטלית, זה אומר כולה שלי, זה אומר כולה שלי.

איתן כבל: כל היום ביצי רבי ירמיהו.

דוד ביטן: לא, אנחנו נמצא פתרון.

איתן כבל: כבר שוקלים להנחית אדם במאדים.

איתן כבל: אז אני מניח שהעניינים הטכנולוגיים האלה יסתדרו.

אדוני היושב-ראש, בנוגע לביצים ולכל הדברים האלה, יש כאלה שזורקים עלי ביצים, אבל אני נותן נקודה למחשבה.

איתן כבל: אתה צודק, אף אחד לא חולק על זה.

לא דיברתי על העניין הטכני, כי בטכני אני יודע לסדר לך את זה.

יש לי עוזר קצת טוב במחשוב, אנחנו נעבור את זה.

נתגבר על העניין הטכני.

איתן כבל: חרדי טוב במחשוב?

כן.

אני מדבר על העניין המשפטי.

לכן אני אומר, שימו את זה מולכם כדי שהצהרותיו של היושב-ראש ושל יושב-ראש הקואליציה, יהיה להם על מה לסמוך.

איתן כבל: איך קוראים לעוזר?

איתן כבל: שייכנס לפרוטוקול.

דודי זלץ.

בוא נגיד מילה טובה גם לשאקו.

שאקו, לא שכחתי אותך.

דב חנין: אם אנחנו בפינת הפרגון לעוזרים, גם אני רוצה לפרגן לעוזרת שלי.

דב חנין: יובל אופק.

איתן כבל: תודה.

יעל כהן-פארן: חבר הכנסת אשר, אם אתה מעלה את זה, יש אוטובוסים שנוסעים בגליל באוכלוסייה שרובה ערבית בשבת.

יעל כהן-פארן: יש לך בעיה עם זה?

יעל כהן-פארן: הם גם נוסעים עם "רב קו"?

איתן כבל: יעל, תראי איך את נופלת.

איתן כבל: אני לא מתחפר.

איתן כבל: יש לי פה ליבה, שהיא 99% של הדיון הזה.

איתן כבל: מה אתם שולחים אותי עכשיו לכפר כנא ולפה ולשם?

איתן כבל: תנו לנו קודם שבמדינת ישראל כולה, מדן ועד אילת, נסגור את העניין.

איתן כבל: ערבים, יהודים, נוצרים, הכול.

עבד אל חכים חאג' יחיא: דיברת על סטטוס-קוו.

עבד אל חכים חאג' יחיא: אנחנו רוצים לפרוץ אותו.

<קרן טרנר: לא היינו רוצים לזנוח את נושא ההמרה, את הפיצוי לפעילים.

<קרן טרנר: כן נרצה לתת טווח זמן מסוים ולראות מי בוחר בהמרה ומי בוחר להמשיך ולפעול.

<קרן טרנר: הכוונה שלנו היא להוציא כמה שיותר מהר מכרזים חדשים.

<קרן טרנר: בוודאי שבמקום שפועל מישהו בהארכה שניתנה לא נוכל להוציא מכרז חדש, אבל כן יש ברחבי מדינת ישראל הרבה מאוד אזורים שלא משורתים היום ונרצה להוציא שם מכרזים חדשים.

עבד אל חכים חאג' יחיא: כמה את מציעה להארכה?

איתן כבל: הדחייה של הפיצול.

<קרן טרנר: יש עניין של הארכה לפעילים ויש עניין של מתי ממצים את נושא הפיצוי.

איתן כבל: היא לא דיברה על ההארכה שאתה מתכוון אליה.

<קרן טרנר: אני חושבת שצריך לתת כמה חודשים כדי למצות את הנושא.

איתן כבל: אני מציע לנו לא להעלות את זה שוב.

איתן כבל: זה אחלה לתת לשנה, אבל זה מטריד אותי שנה.

איתן כבל: כי זה מרחיק עדות.

איתן כבל: אחרי שכבר קיימנו את הדיון הזה, ואנחנו ערים לעניין הזה, אנחנו מבקשים שזה יהיה עד סוף השנה הזאת.

איתן כבל: לדעתי זה זמן סביר.

איתן כבל: אני אומר גם מהניסיון, כשאתה מקבע זמן ומרחיק אותו – בעוד כמה חודשים נקיים פה דיון נוסף שבו נראה מה נעשה, איך זה מתקדם, הצעות קונקרטיות לפתרון.

איתן כבל: אני לא רוצה להרחיק את זה יותר מדי.

<קרן טרנר: אז גם נוכל לראות מי בוחר להמשיך לפעול ומי בוחר לקחת את ההמרה הזאת שתיקבע.

איתן כבל: אתם צריכים עוד לעבור את משרד המשפטים בעניין הזה.

ההמרה תתחיל לפני שיתחיל החלק השני?

זה לא יבוא בו-זמנית?

<קרן טרנר: אני חושבת שאנחנו צריכים לתת פרק זמן מוגבל.

מי יכול לקבל החלטה על המרה אם הוא לא יודע מה הולך לקרות בצד השני?

<קרן טרנר: צריך לתת פרק זמן מוגבל, שהם יצטרכו להחליט האם הם פועלים בתנאים שיוחלט עליהם.

איתן כבל: תודה, גברתי.

איתן כבל: משרד האוצר.

<אלון מסר: אני אגיד כמה דברים.

איתן כבל: מתאים לך הזקן.

<אלון מסר: יש דעות חלוקות בנושא, אני שמח.

איתן כבל: העיקר אני אמרתי לך את דעתי.

עבד אל חכים חאג' יחיא: אולי נלך על תשעה חודשים, כך שמתפשרים.

<אלון מסר: החוקים שמונחים בוועדה, גם ה"רב קו" וגם חוק מוניות שירות, מביאים את עמדת הממשלה כמו שהתקבלה, וזו הייתה עמדת משרד התחבורה, עמדת משרד האוצר, עמדת כל הממשלה לצורך העניין.

<אלון מסר: היא התבססה על עבודה מקצועית של יותר משנה וחצי, שהובלה על-ידי משרד התחבורה, ולא אומרת מה שנאמר פה עכשיו.

<אלון מסר: צריך להגיד את זה.

<אלון מסר: עבודה מקצועית של משרד התחבורה במשך יותר משנה וחצי, החוק נכתב על-ידי משרד התחבורה, גם ה"רב קו" וגם זה, וזה לא מה שנאמר ומה שאומרת המנכ"לית.

<אלון מסר: זה לא מה שהותווה בממשלה וזה לא מה שהובא לדיון, ובוודאי שגם אין לזה מקור תקציבי כתוצאה מכך.

<אלון מסר: לכן כל הדיון הזה הוא מאוד בעייתי ברמה הממשלתית והוא גם לא מבושל, שזאת הגדרה מצומצמת למה שאפשר להגיד על הדיון הזה.

<אלון מסר: התפיסה המקצועית לפחות של משרד התחבורה, כפי שהובהרה לנו עד לפני כמה ימים, הייתה שמונית שירות צריכה להיות רכב שהוא פרטי, הוא לא מסובסד, ולכן הוא יכול להיות גמיש ולפעול בכל יום, בכל שעה, ויש לו רגולציה יותר מצומצמת וזה מה שאמור לאפיין אותו.

<אלון מסר: זאת התפיסה גם שלנו, שהיינו חברים בוועדה שזה מה שהיא המליצה.

<אלון מסר: חשבנו שהיא נכונה מקצועית.

<אלון מסר: לרעיון של "רב קו", יש לזה עלות תקציבית משמעותית שמרכז המחקר והמידע של הכנסת העריך אותה בממוצע 207 מיליון שקל.

<אלון מסר: אנחנו מעריכים את זה ביותר.

<אלון מסר: אנחנו מעריכים שבלי גידול של הענף, העלות של המהלך הזה, של "רב קו" בלבד, בלי סובסידיה תפעולית, היא למעלה מ-300 מיליון שקל, נושקת ל-350 מיליון.

<אלון מסר: זו עלות מאוד משמעותית, שאין לה כרגע מקור תקציבי.

יעל כהן-פארן: בדקתם את התועלת?

<אלון מסר: זה בכלל לא רלוונטי כרגע.

דב חנין: מרכז המחקר והמידע העריך ב-160 מיליון.

<אלון מסר: אני מכיר עבודה של 207 מיליון בממוצע.

דב חנין: אבל הם תיקנו.

איתן כבל: עזוב, האוצר תמיד מוציא אותנו לחלל החיצון במספרים שהוא אומר.

<אלון מסר: זו ההערכה.

<קרן טרנר: אבל לא על הצבור, אלא על ה"רב קו".

<אלון מסר: אני מדבר על "רב קו".

איתן כבל: כשאלון מסר אמר את המספר, אפילו הגבה שלי לא זזה.

איתן כבל: חברים יקרים, פעם אחת מישהו שמע את האוצר שאומר שזה לא במאות מיליונים?

איתן כבל: אלפים זה עשרות אלפים, מאות אלפים זה עשרות מיליונים.

איתן כבל: זה תמיד במכפלות כאלה.

איתן כבל: בקורס כשהם מתקבלים גם מלמדים אותם להגיד את זה בלי לחייך, בלי למצמץ.

<אלון מסר: אדוני היושב-ראש, מאות המיליונים אפילו לא על ידי.

<אלון מסר: אני רק אומר מאה אחד יותר אולי.

איתן כבל: יש הבדל גדול בין 160 ל-300.

<אלון מסר: הבדל עצום.

<אלון מסר: צריך להגיד, גם נתוני משרד התחבורה שהובאו לנו מדברים על עלות כזאת.

<אלון מסר: היא דומה מאוד לעלות שאני דיברתי עליה גם מתחשיב שהם עשו, ולא נערך גם על ידינו.

<אלון מסר: חשוב להגיד את זה.

עבד אל חכים חאג' יחיא: ואין לכם מקורות.

<אלון מסר: הוא לא הוחלט בממשלה, הוא לא הגיע לדיון ומן הסתם אין לו מקורות.

<אלון מסר: אני אגיד עוד שני דברים שחשוב להגיד.

<אלון מסר: כמו שאמרתי, הסוגיה של ה"רב קו" מעלה שאלות מאוד גדולות לגבי מהי תחבורה ציבורית, איזה סוג תחבורה ציבורית זה מוניות שירות, מתי הן יכולות לפעול, איך הדבר הזה אמור לעבוד, איך התקשרות של המדינה עם הגופים האלה שהיום לא בהתקשרות כזאת, זאת אומרת אנחנו לא מעבירים להם כספים, צריכה להתנהל.

<אלון מסר: על כל הדברים האלה לא התקיים דיון, בוודאי לא מעמיק, ולכן קשה בכלל להתייחס לסוגיה הזאת.

<אלון מסר: מה שבטוח שה"רב קו" זה העברת כסף במאות מיליוני שקלים בכל צורה שהיא לגופים פרטיים.

<אלון מסר: אנחנו עושים דברים כאלה, עושים את זה בדרך כלל במכרז.

איתן כבל: אתה גם לא עושה פה עכשיו מכרזים על המוניות.

<אלון מסר: מה שאני מנסה להגיד, כבוד היושב-ראש, שאפשר להסדיר מערכת כזאת, אנחנו בדרך כלל מסדירים אותה אבל רק לגופים פרטיים שהם יכולים להרוויח מזה, וברור שזאת המטרה, אחרת הם לא היו רוצים את זה גם.

<אלון מסר: לעשות באמצעות מכרז, שגם המדינה תמקסם את התועלת שלה.

איתן כבל: אתה יודע מה ההבדל?

איתן כבל: שהקיים הוא בטוח נהג מונית.

איתן כבל: הרי אתה מחפש נהגי מוניות.

איתן כבל: אלה שבתחום, בטוב ובגשם וברע עוסקים בזה.

<אלון מסר: אנחנו אמרנו כל הזמן, אנחנו חושבים שהנהגים הקיימים בתאגידים צריכים להתמודד במכרזים, הם צריכים להיות שם.

<אלון מסר: זה בוודאי.

<אלון מסר: אני אומר ששיטת ההתקשרות בדרך כלל, כשאתה מחלק כספי מדינה, היא באמצעות מכרז.

<קרן טרנר: אתה לא מדבר על הבעיה במכרזים חדשים אלא בהסדר "רב קו" בלי מכרז.

<אלון מסר: אני אומר שיש הרבה מאוד בעיות.

<אלון מסר: בוודאי ובוודאי נדבר על העברת כספי משלם המסים לגופים פרטיים בלי מכרז, זאת אומרת לקיימים שלא זכו במכרז, שהיא יותר בעייתית מאלף ואחת בחינות שדיברתי על חלקן קודם.

<אלון מסר: המורכבות הזאת עוד לא נענתה.

<אלון מסר: התפיסה של משרד התחבורה היא עמדה חדשה, היא לא מגובה, בוודאי לא בתקציב, אני שגם לא בעמדה משפטית מקיפה לגבי הנושא הזה.

<אלון מסר: אני חושב שאם הממשלה רוצה לדון בזה מחדש, צריך להקשיב למה שחברי הכנסת אומרים.

<אלון מסר: מוזר לי לעשות את זה בוועדה, אנחנו בדרך כלל לא עושים דברים כאלה.

איתן כבל: תתפלא, אלון.

איתן כבל: במשך השנתיים שאני פה יושב-ראש ועדה, ולא נעסוק בעבר, חלק ניכר מהעבודה של הממשלה נעשה פה.

איתן כבל: לפעמים נדמה שמישהו על כדורים מכין את העבודות שמביאים לכאן.

איתן כבל: אלון מסר יקירי, נכנסת פה לשטח שעדיף שלא תיכנס אליו.

<אלון מסר: ברחתי.

איתן כבל: אני לא יכול להגיד על כל הוועדה, אבל בתוך הוועדה יש חבורה שבאמת נותנת עבודה.

<דרור וגשל: אני ממשרד המשפטים.

<דרור וגשל: לנו כמובן אין שום עניין בשאלה האם תינתן סובסידיה, כי זה עניין של מדיניות.

<דרור וגשל: אבל כן חשוב לי להגיד כמה דברים בקשר למה שנאמר.

<דרור וגשל: הקידום של מוניות השירות מאוד חשוב לנו מכמה בחינות, בין השאר בגלל שלאחרונה השר אמר לנו לצורך תגובה לבג"ץ שאנחנו הולכים להגיש בעניין תחבורה ציבורית בשבת, שבקרוב מאוד ייכנסו 3,500 מוניות למשק בארץ, וזה ייתן פתרון לתחבורה הציבורית בשבת.

<דרור וגשל: את הדבר הזה צריך לקדם.

איתן כבל: הבעיה שלך היא בתוך הקואליציה שלך, לא אצלי.

זה כמו הביצים שדיברת עליהן קודם.

דב חנין: יעקב, אנחנו מדברים על משהו שהוא לא ב"רב קו".

אתה יודע שאני עירוניסט ואוהב תחבורה ציבורית בדיוק כמוך.

דב חנין: לכן אני אומר שההבחנה הזאת היא חשובה.

איתן כבל: העניין ברור.

<דרור וגשל: דבר שני, צריך להזכיר פה שוב איפה אנחנו נמצאים.

<דרור וגשל: ב-2005 הכנסת קבעה חוק שקבע הסדר זמני עד 2009.

<דרור וגשל: מאז, חברי הכנסת מכירים את ההיסטוריה.

<דרור וגשל: אנחנו נמצאים בשנת 2017.

<דרור וגשל: בשנת 2015 יש דוח מבקר מדינה שקבע שהשר כץ לא הפעיל את סמכותו כראוי כדי להסדיר את שוק מוניות השירות, וגם פה בכנסת נאמר לגבי העניין הזה שאף פעם לא נלקחה בחשבון העובדה שההסדר הזמני הזה שנקבע ב-2005, שקובע רשימה סגורה של קווים, שרק מי שהחזיק בהם בשנת 2005 יכול להחזיק בהם, ואנחנו מעריכים את ההסדר הזה, ויש פה בעיה חמורה של תחרות ופגיעה בחופש העיסוק של האנשים שלא יכולים לנהוג.

<דרור וגשל: עכשיו לראשונה אני שומע, שבנוסף לזה, אותם האנשים שנהנים מההסדרים האלה לאורך שנים, לא רק שנאריך להם בעוד תקופה, אלא גם ניתן להם הטבה כספית של סובסידיה.

<דרור וגשל: זו פגיעה עוד יותר חמורה בתחרות ובחופש העיסוק.

<דרור וגשל: כדי להצדיק את הדבר הזה יצטרכו נימוקים כבדי משקל מאוד, קודם כל הממשלה, כי הדבר הזה צריך לבוא קודם כל כהצעה ממשלתית, ואחר כך גם בכנסת.

<דרור וגשל: יש פה פגיעה שכמובן גם חברי הכנסת יצטרכו להגן עליה.

איתן כבל: לממשלה אף פעם נימוקים לא היו בעיה.

איתן כבל: נימוקים זה לא הצד החלש, אז אל תהיה מוטרד לגבי הנימוקים.

איתן כבל: אני לא יודע אם הם טובים, אבל נימוקים יהיו.

<דרור וגשל: כמובן שהיועץ יבחן את הנימוקים ויכריע בהם.

<דרור וגשל: הדבר האחרון זה לגבי הפיצוי.

<דרור וגשל: עמדתנו, וזה לא היה סוד, שכבר עכשיו, בדיוק בגלל מה שאמרתי עכשיו, כבר 10 שנים האנשים האלה נהנים מהסדר מעבר שהיה אמור להסתיים.

<דרור וגשל: בעיקרון זה רישיון שניתן על-ידי המדינה.

<דרור וגשל: אין שום סיבה לתת להם פיצוי.

<דרור וגשל: אבל באו גם משרד התחבורה וגם משרד האוצר, וגם חברי הכנסת הגיעו, בבקשה לבחון את הנושא, בין היתר על רקע הזמן שעבר מאז.

<דרור וגשל: כלומר, 10 השנים האלה שזה נמשך ונמשך, ויכול להיות שהמצב השתנה עוד פעם, והאנשים האלה שחשבו שזה היה בהתחלה לחמש שנים אבל פתאום הם כבר 11 שנים והם באמת לא יודעים לאן השוק הולך.

<דרור וגשל: אמרנו, יש אפשרות בכל זאת למצוא פה את האיזון הנכון, והאנשים האלה שהמשיכו בכל התקופה הזאת להפעיל, יש היגיון למצוא להם איזשהו הסדר מעבר.

<דרור וגשל: עם העמדה הזאת אנחנו חיים.

<דרור וגשל: יש עמדה אחרת בעניין הפיצויים גם לתאגידים ישנים יותר, מי שלא היה בתקופה הזאת.

<דרור וגשל: גם פה, לא צריך את היועץ המשפטי לממשלה.

<דרור וגשל: עמדת היועץ המשפטי לממשלה היא, שהכנסת יכולה לעשות הרבה דברים.

<דרור וגשל: היא יכולה לפנות בחקיקה יישובים ואנשים מבתיהם, היא יכולה גם להחליט על מתן פיצוי לתאגידי מוניות השירות.

<דרור וגשל: זו החלטה של הכנסת, שהכנסת צריכה לדעת שיש לה השלכות.

איתן כבל: דרור, אני רוצה לתקן אותך.

איתן כבל: זה יפה שהכנת את הנאום מהבית.

איתן כבל: במקרה יש אתי הנאום.

<דרור וגשל: הזמנת אותי, באתי מוכן.

איתן כבל: אני רוצה להגיד לך משהו אחר.

איתן כבל: אנחנו ועדת הכלכלה של הכנסת.

איתן כבל: לא הונחה בפנינו שום הצעה שקוראים לה הצעת ההמרה.

איתן כבל: אני רוצה שיובהר, אין לנו עמדה לא בעד, לא נגד.

איתן כבל: השר אמר את דברו בישיבה הראשונה על הצעת החוק, אני הגבתי שאם הוא רוצה הוא צריך להביא את זה לכאן.

איתן כבל: פניתי לאבי ליכט, בשבתו אז כמשנה ליועץ המשפטי לממשלה, והוא השיב.

איתן כבל: אתה מכיר את זה היטב, דרור וגשל.

איתן כבל: הוא אמר: אני לא מכיר עניין שכזה.

<לאה ורון: הוא כותב בסעיף 3, אדוני היושב-ראש:

<לאה ורון: יש לגבש הצעת חוק ממשלתית חדשה שתכלול את התיקונים.

איתן כבל: לכשיובאו תהיה התייחסות.

איתן כבל: אני לא שם.

איתן כבל: אני לא יודע אילו חברי כנסת התייחסו לזה או לא התייחסו.

איתן כבל: אני רק קבעתי את עמדתי, שוועדת הכלכלה לא תעסוק במשהו שלא הונח בפניה במסגרת החקיקה המוסדרת, ושהייעוץ המשפטי של הממשלה או משרד המשפטים אמר את דברו בצורה ברורה.

איתן כבל: זה הכול.

איתן כבל: אחר כך יובא, ועל-פי העניין כמו כל דבר ודבר.

איתן כבל: לכן עצרתי אותך, לא כי אתה לא מדבר רהוט.

איתן כבל: אתה מדבר רהוט מאוד אפילו.

איתן כבל: אלא שאנחנו מרחיבים במקום שלא אמור להיות מורחב.

דב חנין: הערה קצרה, אדוני היושב-ראש, בהמשך לדבריך.

דב חנין: להבדיל מהסוגיה הזאת, שאני לגמרי מסכים עם דברי יושב-ראש הוועדה, בסוגיה של ה"רב קו" ברמה המשפטית לחלוטין אין שום בעיה בהוראת מעבר.

דב חנין: מכיוון שאדוני אומר שאנשים נהנו ממצב, אבל גם אנשים סבלו ממצב.

דב חנין: זה לא רק נהנו.

דב חנין: אנחנו בסך הכול כמדינה, כולנו ביחד, השארנו אותם באי ודאות שהייתה אפילו בניגוד לחוק מ-2005, אי ודאות שהלכה ונמשכה לאורך שנים.

דב חנין: עכשיו כשאנחנו רוצים להתחיל לעשות סדר, אנחנו לא רוצים להעיף אותם משם באופן מיידי.

דב חנין: בזה אין שום בעיה משפטית, אני אומר את זה באופן חד-משמעי וברור.

איתן כבל: תודה.

איתן כבל: בבקשה, אדוני.

<דודי קופל: אני מהלשכה המשפטית באוצר.

<דודי קופל: העברנו לכלל גורמי הממשלה שעוסקים בעניין, ונכון שנגיד את זה גם כאן, שמאחר שכפי שנאמר קודם יש כאן עלות תקציבית מאוד משמעותית שלא עברה את אישור הממשלה, זה מחייב בעינינו מציאת המקור התקציבי מבחינה משפטית.

<דודי קופל: מאחר שידוע הנומרטור בסעיף 40(א).

<דודי קופל: וגם אישור של הממשלה לעלות התקציבית הזאת.

איתן כבל: אנחנו נפנה, נבקש מהנומרטור המיוחד.

איתן כבל: תוך כדי תנועה פתאום מוצאים נומרטור שיודע לתת תשובות.

איתן כבל: יש נומרטורים אגב גם באוצר שיודעים לתת תשובות כאלה.

איתן כבל: אבל זה בסדר, אני מקבל את מה שאדוני העיר.

לאור כל ההערות הללו, אני חושב ששנה נראה יותר ריאלי.

איתן כבל: אני לא מסכים אתך.

איתן כבל: אגיד לך מה ההבדל.

איתן כבל: אני משוחח עם אלון, והוא איש נבון.

איתן כבל: בסך הכול הוא והמערכת שהוא חלק ממנה רוצים לתת את המענה.

איתן כבל: אני רוצה לסכם.

איתן כבל: אני רוצה להציע, גברתי, שאנחנו נפצל את החוק ונדחה את זה עד ה-1 בינואר 2018.

<דרור גנון: לא נספיק.

איתן כבל: אני כבר אומר לך, לא נעמוד בזה.

איתן כבל: אבל אני מעדיף לעשות את זה בקצב הזה.

איתן כבל: אני אומר לך את זה גם מהניסיון.

איתן כבל: אני רוצה שגם ייראה איזשהו אופק בתוך התהליך הזה.

איתן כבל: גם שנה, לא ידוע אם תהיה ממשלה או לא.

איתן כבל: זה נראה לי רחוק מדי מבחינת התהליך.

איתן כבל: יש דברים שקיבלנו עליהם החלטה לדחות את זה בשנה.

אם עוד שנה לא תהיה ממשלה, עוד חצי שנה תדע.

איתן כבל: אני מבין את מה שאדוני אומר.

איתן כבל: אני אפילו יודע להתכתב אתך בעניין הזה.

איתן כבל: זה לא שיש מחלוקת בינינו.

איתן כבל: אבל אני אגיד לך בשכל של בני-אדם, שהוא דומה בכל מקום, כשאתה אומר עוד שנה, זה עוד שנה.

איתן כבל: בלו"ז אתה אומר: יש לנו עוד שנה, שים את זה, יש לנו עכשיו לתקן את הכניסה לירושלים, יש לנו הרכבת.

איתן כבל: תמיד יש דברים דחופים שאחר מונעים מאתנו לעשות.

<חוה ראובני: להחזיק אותנו קצר.

איתן כבל: בנוסף לזה, כל הטעמים שאמרתם, ובכלל זה גם דרור.

איתן כבל: אנחנו רוצים לפחות מנקודת המבט שלנו, חברי הכנסת, לייצר את הדחיפות הזאת.

איתן כבל: כי הנושא הזה הוא חשוב.

איתן כבל: זו איננה רק אמירה של דיון אקדמי.

<איתי עצמון: מיד אתייחס לעניין הפיצול.

איתן כבל: בוודאי.

איתן כבל: אלון, קראתי את החוק.

איתן כבל: אני חושב שאני אחד המומחים כבר לחוק, לצד היועצים המשפטיים שעוסקים בעניין הזה.

איתן כבל: אתה זוכר שכבר מתחילת הדרך אמרתי לכם שדעתי איננה נוחה מן החוק, ולו רק בגלל שהוא מורכב ממשפטים ואין בו תפיסה.

איתן כבל: כשאתה בסוף מגיע לשורה התחתונה ואתה אומר:

איתן כבל: סיימת לקרוא את כל החוק הזה, מה הוא רוצה?

איתן כבל: מה יקרה ממנו?

איתן כבל: לאן הוא הולך?

איתן כבל: אפשר לומר, בוא נעשה V.

איתן כבל: הרבה פעמים זה קורה בתוך לוח הזמנים בעבודה שלנו.

איתן כבל: בשורה התחתונה אני אומר לעצמי שלא השתכנענו, אנחנו המחוקקים, במערכת הפרדת הרשויות המתקיימת.

איתן כבל: אתם צריכים לשכנע את המחוקק.

איתן כבל: יש דברים שהממשלה מכתיבה.

איתן כבל: באחד הדיונים פה בחוק התקשורת היה דיון לגבי מערכות יחסים בין-מדינתיים.

איתן כבל: אמרתי שזו עמדת הממשלה, היא הריבון שקובע את מערכת היחסים, אנחנו כחברי כנסת גם לא מסכימים אתה אבל אנחנו מתיישרים עם העניין הזה.

איתן כבל: פה זה לא המצב.

<אלון מסר: אתה צודק, כבוד היושב-ראש.

<אלון מסר: גם בישיבה הקודמת תמכתי בזה שמשרד התחבורה יציג לוועדה מה התוכנית שלו והקווים המתוכננים.

<אלון מסר: לצערי זה לא קרה עד היום.

<אלון מסר: יש רשימה של קווים לפחות במודל הישן, לא המודל שמדובר עליו היום.

<אלון מסר: נעשתה עבודה מאוד מקצועית.

<אלון מסר: יש מאות שקפים.

<אלון מסר: לצערי זה לא הוצג.

<אלון מסר: אני חושב שהאוצר והתחבורה צריכים לקבל, בוודאי בראי התפיסה שמתקבלת כאן, ממנה זה הכול ייגזר, מה המקום של מוניות השירות בתחבורה הציבורית.

<אלון מסר: למה זה נראה אנדרוגינוס?

<אלון מסר: כיוון שלא באמת המערכות המקצועיות קיבלו את ההחלטה שמונית שירות היא תחבורה ציבורית לכל דבר ועניין.

<אלון מסר: ומהרגע שאתה מקבל את ההחלטה הזאת שמונית שירות היא תחבורה ציבורית לכל דבר ועניין, היא לא אקסטרה, היא לא שירות של היי-סוסייטי, היא כלי שאנחנו רוצים לגרום לאנשים כמוני או אחרים, כמו שאנחנו רואים בלונדון ובפריס ובכל מקום אנשים מעונבים נוסעים למקומות העבודה שלהם במוניות או ברכבת תחתית, וזה מתקבל הכי טבעי בעולם.

<אלון מסר: שהאנשים האלה שנוסעים עם האוטו שלהם, המציאות תקבע להם שכאשר הוא יוצא מהבית שלו בראש-העין ועולה למוניות שירות, זה מתקתק לו וזה שירות לכל דבר ועניין, עם הנת"צים כמו שצריך, עם המצלמות שיודעות לתת את המענה למי שנוסע בנת"צים, עם פקחי עיריות שיודעים לתת את הדברים האלה.

<אלון מסר: הכול מסתנכרן אחד בתוך השני.

<אלון מסר: זה לא המצב הקיים.

<אלון מסר: עוד לא החלטתם איך להתייחס.

<אלון מסר: אני תמיד נותן את הדוגמה מהקיבוץ.

<אלון מסר: כשגרתי בדפנה, אם הייתה לי מונית שירות לקריית-שמונה, ההכנה לנסיעה היא הכנה.

<אלון מסר: אני לא יודע איך זה היום.

<אלון מסר: אתה מתכונן שבוע מראש וצריך לבדוק.

<אלון מסר: בסך הכול אוטובוס, תחבורה ציבורית מנקודה א' לנקודה ב'.

<אלון מסר: אם הייתה מונית שירות שיודעת שהיא מסובסדת ויודעת לתת את המענים האלה, היה משתלם לאנשים.

<אלון מסר: למדתי כלל, אנשים הולכים למקום שמרוויחים ממנו.

<אלון מסר: שם הבעיה היא כלכלית נטו, אין ויכוח.

<אלון מסר: אבל יש כאלה שמתמחים בלנסוע ביישובים הקטנים, וזה היה הקו שלהם.

<אלון מסר: תמיד הם יהיו מלאים, כי תמיד אתה נוסע מנקודה לנקודה ותמיד יתמלא לך.

<אלון מסר: למשל, אני תמיד מסתכל על הגוש כשאני נוסע לכיוון שדה התעופה, כביש 40, ויש את בארות יצחק וכל המושבים הפנימיים.

<אלון מסר: זה סרט.

<אלון מסר: אם יש קו שהוא יודע שהוא הקו שלו, אין דבר כזה.

<אלון מסר: זה לעבור את כל הסבב הזה, זה לפעמים כמו לעבור בראש-העין.

<אלון מסר: ותמיד יתמלא לו, כך שישתלם לו לעשות את הנסיעה הזאת.

<אלון מסר: תתפלאו, אני התחלתי להשתמש ברכב פרטי לא לפני הרבה שנים.

<אלון מסר: לפני 20 שנה, בגיל 37, רק הוצאתי את הרישיון.

<אלון מסר: עד אז השתמשתי בתחבורה הציבורית.

<אלון מסר: בתחילת הדרך שלי לכנסת הייתי מגיע באוטובוס.

<אלון מסר: גם היום, בשבילי תחבורה ציבורית זה יכול להיות אחלה פתרון.

<אלון מסר: נכון להיום, אלון, זה ממש לא.

<אלון מסר: זה לא נעים, זה לא כיף.

<אלון מסר: אני מסכים אתך.

<אלון מסר: אבל מי שאמון על זה הוא משרד התחבורה.

איתן כבל: נסעתי עם ערוץ 2 בקו 90, עם תוכנית הבוקר של "קשת".

איתן כבל: הם נכנסו לעניין של התחבורה הציבורית.

<אלון מסר: מה זה קו 90?

איתן כבל: זה הקו שבא מתל-אביב לאזור התעשייה של הרצליה.

איתן כבל: זה לא היה כיף, כי אתה כל הדרך עומד.

איתן כבל: זה בוקר, כל האנשים עדיין ישנים, לא מחלקים קפה.

דב חנין: תבוא לקו 18 בתל-אביב תראה איזו קטסטרופה.

<קרן טרנר: זה כואב אבל זה מטופל.

איתן כבל: יחסית הוא לא קו שלוקח הרבה זמן, הוא קו טוב, כי הוא נוסע על נת"צ בחלק ניכר מדרכו.

איתן כבל: אבל בשעות מפוצצות הוא מפוצץ.

<קרן טרנר: הוא מפוצץ, צריך להגדיל את התדירות.

דב חנין: כשנסעתי בקו 18 הרגשתי לא נעים, כי קמתי לגברת זקנה אחת, אבל היו שם עוד הרבה גברות זקנות שנסעו עם סלים מהשוק, וזה היה זוועה.

דב חנין: נשים מבוגרות.

איתן כבל: יש לי הצעה עניינית שאני רוצה להציע אותה כאן.

איתן כבל: אני מציע שנעשה שולחן, לפחות בשביל הפתיח, של תחבורה, כמובן בראש ובראשונה כמי שמובילים את העניין, אוצר, משפטים, יושב-ראש ועדת המשנה לתחבורה ציבורית ואנוכי.

איתן כבל: בואו נקיים דיון של שעתיים בתוכנו, נראה את הכיוונים.

איתן כבל: נקיים דיון מקצועי.

<אלון מסר: בשמחה.

איתן כבל: אני חושב שבשורה התחתונה, אם אנחנו נצליח לגרום לכך שמוניות השירות תהיינה מפוצצות בנוסעים, זה ישחרר קצת לחץ.

איתן כבל: נכון, זה לא תהליך מהרגע להרגע, אבל הוא בעל טווח של שנתיים, שלוש, ארבע, שאתה מייצר אופק.

איתן כבל: אנשים גם צריכים להתרגל לזה, לדעת את הדברים האלה.

איתן כבל: יש אלף ואחד דברים שצריך גם לחנך אנשים לעניין הזה.

איתן כבל: כי אני יוצא מהבית שלי, אין סיכוי בעולם שאני אקח תחבורה ציבורית.

איתן כבל: עד שהשאטל ייקח אותי לתחנת הרכבת, שם אני אחכה, אגיע לתל-אביב, אחכה, אז אני מעדיף את כל הדרך הזאת לעשות במזגן.

איתן כבל: בדקתי את זה, אתה טס לאילת, אתה יוצא משדה התעופה לוד, הטיסה מגיעה חצי שעה לפניי, ואני נוסע באוטו עם המשפחה, מסתכל על הנוף בדרך.

איתן כבל: אז מה עשיתי?

איתן כבל: אדוני ידבר על הפיצול, נצביע ונסיים.

<איתי עצמון: הצעת החוק, כפי שאדוני זוכר, כבר פוצלה בחודש דצמבר האחרון.

<איתי עצמון: הוועדה החליטה ומליאת הכנסת אישרה פיצול סעיף 7(1) להצעת החוק, שעניינו תיקון או ביטול סעיף 14טו(ג), סעיף בפקודת התעבורה שעוסק בתקופת מתן הרישיונות ותוקפן.

<איתי עצמון: מכיוון שלא ניתן לפצל שוב את אותו סעיף, מכיוון שהוא כבר פוצל, אני מציע לפצל סעיף אחר, ועל אותו סעיף להלביש, במירכאות, את הארכת הרישיונות.

<איתי עצמון: אני מציע לפצל את סעיף 7(3) להצעת החוק.

איתן כבל: שהוא?

<איתי עצמון: סעיף 7(3) מתקן את סעיף 14טו(ג) לפקודה, שהוא סעיף שהוא היום למעשה אות מתה.

<איתי עצמון: הוא עוסק בהארכת תקופת תוקף הרישיונות בהסכמת שר האוצר, באישור ועדת הכלכלה.

<איתי עצמון: זה סעיף שלמעשה מוצה, כלומר מוצו כל אפשרויות ההארכה לפיו.

<חוה ראובני: זה סעיף ההארכות השנתיות.

<איתי עצמון: הוא למעשה כבר לא ישים יותר.

<איתי עצמון: לכן לדעתי אפשר כבר עכשיו לפצל אותו.

דב חנין: לפצל אותו קודם ואז להחליט שהוא במקומו.

<איתי עצמון: אני אגיד.

<קרן טרנר: את זה עוד לא שמעתי.

<קרן טרנר: ויש לי קילומטרז' פה בוועדה.

דב חנין: גברתי מנכ"לית משרד התחבורה, יש המון יצירתיות ללשכה המשפטית של ועדת הכלכלה.

דב חנין: אבל אתם צריכים לדעת שבסוף יכולת הפיצול שלנו מגיעה לסיומה.

איתן כבל: גם האמבה בסוף נגמרת.

<איתי עצמון: אני מציע שהוועדה תחליט על פיצול סעיף 7(3) להצעת החוק.

<איתי עצמון: לפי הצעת החוק היום, סעיף 7(3) מבטל את סעיף 14טו(ג), שמסמיך את שר התחבורה בהסכמת שר האוצר ובאישור ועדת הכלכלה להאריך את תקופת תוקף הרישיונות לתקופות נוספות, ובלבד שסך כל התקופות לא יעלה על שלוש שנים.

<איתי עצמון: אפשרויות ההארכה לפי הסעיף הזה מוצו, ולכן אין צורך בסעיף הזה.

<איתי עצמון: אפשר כבר עכשיו לבטל אותו, כפי שאכן מוצע בהצעת החוק הממשלתית.

<איתי עצמון: על הסעיף הזה אני מציע להלביש, במירכאות, את הארכת תקופת מתן הרישיונות ותוקפן, כך שהיא תהיה במקום עד ה-30 ביוני, כפי שכתוב היום בפקודה, עד ה-31 בדצמבר 2017.

<איתי עצמון: או מועד אחר כפי שהוועדה תקבע.

איתן כבל: 31 בינואר 2018.

איתן כבל: מי בעד?

איתן כבל: מי נגד?

איתן כבל: בעד ההחלטה – רוב

איתן כבל: נמנעים – אין

איתן כבל: אושר פה אחד.

<איתי עצמון: רק אגיד שהחלטת הפיצול של הוועדה טעונה את אישור מליאת הכנסת.

<איתי עצמון: לאחר שמליאת הכנסת תאשר, אני אוכל להניח את הצעת החוק המפוצלת על שולחן הכנסת לקריאות שנייה ושלישית.

<קרן טרנר: מה ניתן לעשות בינתיים?

<איתי עצמון: בינתיים יש הצעת חוק שמונחת על שולחן הוועדה, הצעת חוק לתיקון פקודת התעבורה בנושא קווי שירות המונית, למעט הסעיפים האלה שפוצלו, והוועדה יכולה להמשיך ולדון בה.

איתן כבל: כפי שאמרתי קודם, נשב בתוכנו, נעבור על הדברים, נגיע להבנות ולהסכמות, או לא.

דב חנין: נקבע מועד לדבר הזה בעוד שבועיים.

איתן כבל: בדיוק.

איתן כבל: אז יהיה לנו האופק לכל התהליך הזה.

איתן כבל: תודה רבה לכם.

איתן כבל: הישיבה נעולה.